Ir-Regolament tal-Kummissjoni(KE) Nru 2980/94
tas-7 ta' Diċembru 1994
li jiftaħ kwoti ta' l-importazzjoni kwantitattivi għall-prodotti tat-tessuti f'kategoriji 146A u146B mir-Repubblika tal-Poplu taċ-Ċina u li jemenda l-Annessi IV u V tar-Regolament tal-Kunsill (KE) Nru 517/94 dwar ir-regoli komuni tal-importazzjoni tal-prodotti tat-tessuti minn ċerti pajjiżi terzi
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunitajiet Ewropej,
Wara li kkunsidrat ir-Regolament tal-Kunsill (KE) Nru 517/94 tas-7 ta' Marzu 1994 dwar ir-regoli komuni tal-importazzjoni tal-prodotti tat-tessuti minn ċerti pajjiżi terzi li m'għandhomx trattat bilaterali, protokolli jew arranġamenti oħra, jew permezz ta' regoli tal-Komunità dwar importazzjoni speċifika [1], kif l-aħħar emendati bir-Regolament (KE) Nru 2798/94 [2], u b'mod partikolari l-Artikolu 3(3) u (5) tiegħu flimkien ma' l-Artikolu 25(4) tiegħu,
Billi l-Artikolu 3(3) tar-Regolament (KE) Nru 517/94 jipprovdi li prodotti tat-tessuti msemmija fl-Anness V li joriġinaw mill-pajjiżi elenkati jistgħu jkunu importati biss jekk ikun stabbilit limitu kwantitattiv annwali skond il-proċeduri relatati li jinsabu fl-Artikolu 25;
Billi saret talba lill-Kummissjoni minn żewġ Stati Membri għall-introduzzjoni ta' kwoti ta' importazzjoni li jkopru prodotti f'kategoriji 146A u 146B mir-Repubblika tal-Poplu taċ-Ċina sabiex ilaħħqu ma' ċerti bżonnijiet tas-suq; billi l-kumitat imwaqqaf permezz ta' l-Artikolu 25, wara diskussjoni, ħaseb li jkun xieraq fid-dawl ta' l-istat tal-industrija tal-Komunità li jiddieċiedi dwar 15 u 110 tunellati rispettivament bħala l-limiti kwantitattivi annwali li għalihom l-importazzjoni fil-Komunità ta' prodotti f'kategoriji 146A u 146B li joriġinaw mir-Repubblika tal-Poplu taċ-Ċina għandhom ikunu soġġetti mid-data li fiha dan ir-Regolament jidħol fis-seħħ; billi għalhekk jeħtieġ li jkunu emendati l-Annessi IV u V tar-Regolament (KE) Nru 517/94 u sabiex ikun stipulat, fl-interess tas-sigurtà legali li l-kwota tkun amministrata skond il-proċedura stabbilita fl-Artikolu 17 ta' l-imsemmi Regolament;
Billi dawn il-miżuri huma konformi mal-opinjoni tal-Kumitat imwaqqaf permezz tar-Regolament (KE) Nru 517/94,
ADOTTAT DAN IR-REGOLAMENT:
Artikolu 1
Importazzjoni fil-Komunità ta' prodotti tat-tessuti f'kategoriji 146A u 146B mir-Repubblika tal-Poplu taċ-Ċina hi soġġetta għal limiti kwantitattivi annwali ta' 15 u 110 tunellati rispettivament li jkunu amministrati skond il-proċedura li tinsab fl-Artikolu 17 tar-Regolament (KE) Nru 517/94.
Artikolu 2
L-Annessi IV u V tar-Regolament (KE) Nru 517/94 għandhom jkunu emendati skond l-Anness ta' dan ir-Regolament.
Artikolu 3
Dan ir-Regolament jidħol fis-seħħ fit-tielet jum wara il-pubblikazzjoni fil-Ġunral Uffiċċjali tal-Komunitajiet Ewropej.
Dan ir-Regolament għandu jkun jorbot għal kollox u applikabbli direttament fl-Istati Membri kollha.
Magħmul fi Brussel, fis-7 ta' Diċembru 1994.